Source: http://spravy.slowo.sk/index.php/doma/justicia/425312-Sudcu-Jana-Mihala-prelozia-z-Najvyssieho-sudu-SR-na-trnavsky
Timestamp: 2019-12-16 04:48:16+00:00

Document:
Sudcu Jána Mihála preložia z Najvyššieho súdu SR na trnavský - > Justícia | Internetové spravodajstvo Slowo.sk
práve ste tu : doma Justícia Sudcu Jána Mihála preložia z Najvyššieho súdu SR na trnavský
Sudcu Jána Mihála preložia z Najvyššieho súdu SR na trnavský
Piatok, 04 November 2011 11:33	Admin
Sudcu, ktorý pustil mafiána, preradia na nižší stupeň
SVIDNÍK 4. novembra (WEBNOVINY) – Za mimoriadne závažné rozhodnutie súdnej rady, ktorá rokovala vo Svidníku, považuje jej predseda Štefan Harabin preloženie sudcu Najvyššieho súdu SR Jána Mihála na Krajský súd v Trnave. Sudca bol disciplinárne stíhaný a bol právoplatne odsúdený disciplinárnym senátom za to, že nerozhodol o väzbe v doživotnom treste obžalovaného. „Súdna rada ma prehlasovala. Ja som toho názoru, že sme ho mohli preložiť na okresný súd, pretože išlo o mimoriadne závažné porušenie sudcovských povinností. Pôvodne som dokonca žiadal, aby bol zbavený funkcie sudcu,“ povedal Harabin.
Ako uviedol Harabin, nestane sa tak len vďaka ministerke Žitňanskej a jej legislatívnym zmenám, na základe ktorých nemôže disciplinárny súd ani za tak závažné pochybenie uložiť trest zbavenia funkcie sudcu.
„Týmito krokmi, zmiernením trestov, vnáša do justície benevolenciu a zníži sa prah disciplíny v sudcovskom zbore, čo si odnesú účastníci konania a bude to mať dopady aj na rast zbytočných prieťahov v súdnom konaní,“ tvrdí Harabin.
Prepustil mafiána
O potrestaní sudcu Najvyššieho súdu SR Jána Mihála rozhodol odvolací disciplinárny súd 17. októbra. Sudca sa dopustil závažného disciplinárneho previnenia tým, že jeho prístupom sa dostal na slobodu Jaroslav P., člen údajnej zločineckej skupiny Róberta O. V zákonnej lehote totiž nepadlo rozhodnutie o prípadnom predĺžení väzby. Jaroslav P. bol v tom čase neprávoplatne odsúdený na doživotie. Sudcu Mihála potrestal preradením na súd nižšieho stupňa prvostupňový disciplinárny súd v apríli tohto roka. Proti rozsudku sa vtedy odvolal.
Potrestaný bol aj za prieťahy v konaní, v druhom prípade prieťahov v konaní, za ktorý bol pôvodne v apríli odsúdený, odvolací disciplinárny súd v októbri odvolaniu vyhovel a sudcu v tejto veci oslobodil.
Aktuálne máme 191 hosťov prítomný

References: súd 
 súd 
 súd 
 súd 
 súd 
 súd